CELEX: 62007CO0323
Language: hu
Date: 2008-04-10
Title: A Bíróság (hetedik tanács) 2008. április 10-i végzése.#Termoraggi SpA kontra Comune di Monza.#Előzetes döntéshozatal iránti kérelem: Tribunale amministrativo regionale per la Lombardia - Olaszország.#Közbeszerzési szerződések - Árubeszerzésre és szolgáltatásnyújtásra irányuló közbeszerzési szerződés - Hirdetmény közzététele nélkül történő odaítélés - Szerződés-odaítélés a területi önkormányzat által a tulajdonában álló vállalkozásnak.#C-323/07. sz. ügy.

A Bíróság (hetedik tanács) 2008. április 10‑i végzése – Termoraggi kontra Comune di Monza
      (C‑323/07. sz. ügy)
      „Közbeszerzési szerződések – Árubeszerzésre és szolgáltatásnyújtásra irányuló közbeszerzési szerződés – Hirdetmény közzététele nélkül történő odaítélés – Szerződés‑odaítélés a területi önkormányzat által a tulajdonában álló vállalkozásnak”
      1.                     Jogszabályok közelítése – Szolgáltatásnyújtásra és árubeszerzésre irányuló közbeszerzési szerződések odaítélési eljárásai
            – 92/50 irányelv és 93/36 irányelv – Hatály (92/50 és 93/36 tanácsi irányelv) (vö. 15–22., 26. pont és a rendelkező rész)
      2.                     Jogszabályok közelítése – Szolgáltatásnyújtásra irányuló közbeszerzési szerződések odaítélési eljárásai – 92/50 irányelv –
            Az irányelv 6. cikkében előírt kivétel – Feltétel (92/50 tanácsi irányelv, 6. cikk) (vö. 24–26. pont és a rendelkező rész)
      Tárgy
      
         
               Előzetes döntéshozatal iránti kérelem – Tribunale Amministrativo Regionale per la Lombardia ‑ A szolgáltatásnyújtásra irányuló
                  közbeszerzési szerződések odaítélési eljárásainak összehangolásáról szóló, 1992. június 18‑i 92/50/EGK tanácsi irányelv (HL L 209.,
                  1. o.; magyar nyelvű különkiadás 6. fejezet, 1. kötet, 322. o.) 6. cikkének értelmezése – Hatály – Bizonyos önkormányzati
                  ingatlanok fűtőberendezéseinek üzemeltetését a közbeszerzési szerződéseknek az irányelvben előírt odaítélési eljárásainak
                  megkerülésével, önkormányzati tulajdonú vállalkozás számára odaítélő nemzeti rendelkezések.
               
            Rendelkező rész
      A szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 1992. június 18‑i
         92/50/EGK tanácsi irányelv és az árubeszerzésre irányuló közbeszerzési szerződések odaítélési eljárásainak összehangolásáról
         szóló, 1993. június 14‑i 93/36/EGK tanácsi irányelv nem alkalmazandó a területi önkormányzat és az attól jogilag elkülönült
         személy közötti szerződésre, amennyiben a területi önkormányzat az illető személy felett hasonló ellenőrzést gyakorol, mint
         a saját szervei felett, és egyúttal e személy a tevékenysége lényeges részét az őt fenntartó önkormányzat vagy önkormányzatok
         részére végzi.
      
      A 92/50 irányelv 6. cikke csak akkor alkalmazható, ha léteznek olyan törvényi, rendeleti vagy közigazgatási rendelkezések,
         amelyek alapján a nyertes ajánlattevő az odaítélt szerződés tárgyára vonatkozóan kizárólagos jogot élvez.